Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamas 2006 m. gegužės 17 d. Tarpinstitucinis susitarimas dėl biudžetinės drausmės ir patikimo finansų valdymo, kad daugiametėje finansinėje programoje būtų atsižvelgta į išlaidų poreikius, atsiradusius dėl Kroatijos stojimo į Europos Sąjungą /* COM/2013/0157 final */





AIŠKINAMASIS MEMORANDUMAS 1. PASIŪLYMO APLINKYBĖS 2011 m. gruodžio 9 d. pasirašyta Sutartis dėl Kroatijos Respublikos stojimo į Europos Sąjungą. Todėl dabar galima imtis ratifikavimo procedūrų, kuriomis Kroatijai turėtų būti suteikta galimybė tapti 28-ąja Europos Sąjungos valstybe nare nuo 2013 m. liepos 1 d. 2. TEISINIAI PASIŪLYMO ASPEKTAI Sutarties dėl Europos Sąjungos veikimo 312 straipsnio 2 dalyje nustatyta, kad Taryba, gavusi Europos Parlamento pritarimą, vieningai priima reglamentą, kuriuo nustatoma daugiametė finansinė programa. 2010 m. kovo 3 d. Komisija pateikė Tarybos reglamento, kuriuo nustatoma 2007–2013 m. daugiametė finansinė programa, ir prie jo pridedamo Tarpinstitucinio susitarimo pasiūlymus[1]. Europos Parlamentas ir Taryba kol kas nesusitarė dėl šių pasiūlymų. Kol nesusitarta, toliau taikomas 2006 m. gegužės 17 d. Europos Parlamento, Tarybos ir Komisijos tarpinstitucinis susitarimas dėl biudžetinės drausmės ir patikimo finansų valdymo (toliau – TIS)[2]. Todėl šis pasiūlymas grindžiamas TIS 29 punktu (finansinės programos pritaikymas plėtrai). TIS 29 punkte nustatyta, kad jeigu šios finansinės programos apimamu laikotarpiu naujos valstybės narės įstos į Europos Sąjungą, Europos Parlamentas ir Taryba, remdamiesi Komisijos pasiūlymu, bendrai patikslins finansinę programą, kad būtų atsižvelgta į išlaidų poreikius, atsiradusius atsižvelgiant į stojimo derybų rezultatus. 3. 2013 M. LIEPOS 1 D. – GRUODŽIO 31 D. LAIKOTARPIO FINANSINĖS PROGRAMOS PATIKSLINIMAS 3.1. Kroatijos stojimui numatytos sumos Siūlomas finansinės programos patikslinimas grindžiamas atitinkamais Sutarties dėl Kroatijos Respublikos stojimo į Europos Sąjungą straipsniais[3] ir ES bendrąja pozicija dėl 33 skyriaus (Finansų ir biudžeto nuostatos)[4]. Šioje lentelėje pateikiami Kroatijos stojimui būtini įsipareigojimų ir mokėjimų asignavimai: Kroatijos finansinis paketas (ES bendroji pozicija), įstojimas 2013 m. liepos 1 d. (milijonais EUR, galiojančiomis kainomis) || 2013 m. || 1. Tvarus augimas || 496,8 1a Konkurencingumas augimui ir užimtumui skatinti1) || 47,4 1b Sanglauda augimui ir užimtumui || 449,4 iš jų struktūriniai fondai || 299,6 iš jų Sanglaudos fondas || 149,8 || 2. Gamtos išteklių išsaugojimas ir valdymas || 20,4 su rinka susijusios išlaidos1) || 9,0 tiesioginės išmokos || 0 išminavimo rezervas || 0 kaimo plėtra || 0 Europos žuvininkystės fondas || 8,7 Kita parama pagal BŽP, programa Life+1) || 2,7 || 3. Pilietybė, laisvė, saugumas ir teisingumas || 73,3 3a Laisvė, saugumas ir teisingumas1) || 2,1 Šengeno priemonė || 40,0 3b Pilietybė1) || 2,2 Pereinamojo laikotarpio institucijų plėtros priemonė || 29,0 || 4. ES kaip pasaulinio masto veikėja || 0 || 5. Administravimas || 22,0 || 6. Kompensacijos (grynųjų pinigų srautų priemonė) || 75,0 || Iš viso įsipareigojimų asignavimų || 687,5 Iš viso mokėjimų asignavimų || 396,3 1) Iš anksto nepaskirtos lėšos išlaidoms pateikiamos tik siekiant paaiškinti. 3.2. Plėtros finansinės programos patikslinimas – įsipareigojimų asignavimai Pagal TIS 29 punktą Komisija siūlo patikslinti 2013 m. finansinę programą visapusiškai atsižvelgiant į ES politikos sričių išlaidų poreikius, atsiradusius dėl stojimo derybų, kaip išsamiai nurodyta pirmiau pateiktoje lentelėje. Kadangi finansinėje programoje duomenys pateikiami milijonais eurų, tikslinant finansinę programą skaičiai atitinkamai suapvalinti. Laikydamasi savo įsipareigojimo mažinti ES politikos sričių administravimo sąnaudas, Komisija siūlo nedidinti 5 išlaidų kategorijos įsipareigojimų asignavimų viršutinės ribos. Todėl siūloma padidinti 2013 m. įsipareigojimų asignavimų viršutinę ribą 666 milijonais EUR galiojančiomis kainomis ir šią sumą paskirstyti taip, kaip nurodyta 3.4 punkte pateiktoje lentelėje. 3.3. Plėtros finansinės programos patikslinimas – mokėjimų asignavimai Komisija siūlo padidinti 2013 m. mokėjimų asignavimų viršutinę ribą 374 milijonais EUR galiojančiomis kainomis, kad būtų patenkinti ES politikos sričių išlaidų poreikiai, atsiradę dėl stojimo derybų, kaip išsamiai nurodyta pirmiau pateiktoje lentelėje. Laikydamasi savo įsipareigojimo mažinti ES politikos sričių administravimo sąnaudas, Komisija siūlo neatsižvelgti į papildomus mokėjimų asignavimus, susijusius su 5 išlaidų kategorija. 3.4. Finansinė programa, patikslinta atsižvelgiant į plėtrą, galiojančiomis ir 2004 m. kainomis Minėtieji 2007–2013 m. finansinės programos pokyčiai apibendrinti šioje lentelėje (galiojančiomis kainomis): Finansinė programa, patikslinta atsižvelgiant į plėtrą (ES-28), galiojančiomis kainomis pateikiama toliau. Ji grindžiama 2013 m. sumų techninio patikslinimo rezultatais (TIS 16 punktas). Oficialus sprendimas, kuriuo iš dalies keičiamos TIS nuostatos, susijusios su finansine programa, turi būti pagrįstas bazine lentele, dėl kurios susitarta TIS ir kurioje duomenys pateikiami 2004 m. palyginamosiomis kainomis. Todėl finansinės programos, patikslintos atsižvelgiant į plėtrą (ES-28), sumos, išreikštos galiojančiomis kainomis, turi būti perskaičiuotos 2004 m. kainomis, taikant fiksuotą defliatorių, kuris yra 2 proc. per metus, kaip nurodyta TIS 16 punkte. Finansinės programos lentelė, kurioje duomenys pateikiami 2004 m. kainomis, pridedama prie siūlomo Europos Parlamento ir Tarybos sprendimo. 2007–2013 M. FINANSINĖ PROGRAMA, PATIKSLINTA ATSIŽVELGIANT Į PLĖTRĄ (ES-28), GALIOJANČIOMIS KAINOMIS 4. BAIGIAMOSIOS PASTABOS Kad Kroatija įstotų į Europos Sąjungą 2013 m. liepos 1 d., kiekvienos valstybės signatarės ratifikavimo dokumentai turi būti deponuoti Italijos Respublikos Vyriausybei vėliausiai 2013 m. birželio 30 d., laikantis Stojimo sutarties 3 straipsnio. Jei kuri nors Stojimo sutarties šalis signatarė, laikydamasi savo ratifikavimo procedūros, atmes Stojimo sutartį ir jos nepasirašys per nustatytą laikotarpį, Stojimo sutartis 2013 m. liepos 1 d. neįsigalios. Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamas 2006 m. gegužės 17 d. Tarpinstitucinis susitarimas dėl biudžetinės drausmės ir patikimo finansų valdymo, kad daugiametėje finansinėje programoje būtų atsižvelgta į išlaidų poreikius, atsiradusius dėl Kroatijos stojimo į Europos Sąjungą EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[5], ypač į jo 29 punktą, atsižvelgdami į Europos Komisijos pasiūlymą, Kadangi: (1) į Sutartį dėl Kroatijos Respublikos stojimo į Europos Sąjungą[6] įtrauktos pereinamojo laikotarpio nuostatos biudžeto klausimais; (2) 2011 m. birželio 30 d. Stojimo konferencijoje patvirtinti derybų rezultatai, kuriais nustatyti išlaidų poreikiai, atsiradę dėl Kroatijos stojimo į Europos Sąjungą 2013 m. liepos 1 d.; (3) dėl Kroatijos stojimo Į ES būtina patikslinti 2007–2013 m. daugiametę finansinę programą, t. y. padidinti 2013 m. 1a pakategorės įsipareigojimų asignavimų viršutinę ribą 47 milijonais EUR, 1b pakategorės – 450 milijonų EUR, 2 išlaidų kategorijos – 21 milijonu EUR, 3a pakategorės – 42 milijonais EUR ir 3b pakategorės – 31 milijonu EUR, taip pat numatyti 75 milijonus EUR kompensacijoms pagal 6 išlaidų kategoriją (galiojančiomis kainomis); (4) dėl Kroatijos stojimo į ES taip pat būtina patikslinti 2013 m. mokėjimo asignavimų viršutinę ribą, t. y. ją padidinti 374 milijonais EUR galiojančiomis kainomis; (5) Europos Sąjungos 2013 m. liepos 1 d. – gruodžio 31 d. laikotarpio finansinė programa, dėl kurios susitarta Tarpinstituciniu susitarimu dėl biudžetinės drausmės ir patikimo finansų valdymo, turėtų būti patikslinta, kad būtų atsižvelgta į Kroatijos stojimą į ES; (6) todėl Tarpinstitucinio susitarimo dėl biudžetinės drausmės ir patikimo finansų valdymo I priedas turėtų būti atitinkamai iš dalies pakeistas[7], PRIĖMĖ ŠĮ SPRENDIMĄ: Vienintelis straipsnis Atsižvelgiant į Sutarties dėl Kroatijos Respublikos stojimo į Europos Sąjungą įsigaliojimą 2013 m. liepos 1 d., Tarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu. Priimta Briuselyje Europos Parlamento vardu Tarybos vardu Pirmininkas Pirmininkas PRIEDAS [1] COM(2010) 72 ir COM(2010) 73, 2010 3 3. [2] OL C 139, 2006 6 14, p. 1. [3] 4 dalis, III antraštinė dalis, ypač 29–34 straipsniai. [4] Stojimo į Europos Sąjungą konferencija – Kroatija, 2011 m. birželio 29 d. Stojimo dokumentas Nr. 30/11 (CONF-HR 17/11). [5] OL C 139, 2006 6 14, p. 1. [6] OL xxx [7] Todėl pagal minėtąjį susitarimą nustatytos sumos perskaičiuojamos 2004 m. kainomis.